— Вельмі важна дабіцца высокай якасці малака, якое прадаецца. Гэта ж адразу папоўніць бюджэт гаспадаркі, і толькі гэта апраўдвае ролю заатэхніка. На ім ляжыць таксама пільны кантроль за якасцю закладваемых кармоў. Пастаянна заязджаю на сенажныя ямы ў час закладкі зялёнай масы і гляджу, каб добра трамбавалі. Ад высокаякасных кармоў залежыць і гатунак малака. Дзевяноста два працэнты малака мы прадаём сортам “экстра” і імкнёмся яшчэ вышэй падняць гэты паказчык. Толькі якаснае і ад здаровых кароў малако адпраўляем на малаказавод і ад гэтага выігрываем.